в)събирателни центрове за кучета, котки и порове;
 г)приюти за кучета, котки и порове;
 д)контролни пунктове;
 е)изолирани от заобикалящата среда производствени животновъдни обекти за земни пчели;
 ж)одобрени обекти за карантина;
 з)обособени специализирани животновъдни обекти.
 Член 4
 Еднаква минимална честота на инспекциите в одобрени животновъдни обекти за зародишни продукти
 Компетентните органи на държавите членки извършват официален контрол, и по-специално инспекции, на зародишните продукти (с изключение на яйцата за люпене) и на условията, при които тези зародишни продукти се произвеждат, всяка календарна година в посочените по-долу видове животновъдни обекти на тяхната територия, които са получили одобрение от компетентния орган:
 а)най-малко два пъти всяка календарна година — в центрове за събиране на сперма от говеда и свине;
 б)най-малко веднъж всяка календарна година:
 i)в центрове за събиране на сперма от овце, кози и еднокопитни животни;
 ii)в екипи за събиране или производство на ембриони;
 iii)в животновъдни обекти за обработка на зародишни продукти;
 iv)в центрове за съхранение на зародишни продукти.
 Член 5
 Еднаква минимална честота на инспекциите в определени одобрени животновъдни обекти за аквакултура и определени одобрени групи животновъдни обекти за аквакултура
 Компетентният орган на дадена държава членка извършва официален контрол, и по-специално инспекции, на аквакултурните животни и на условията, при които тези животни се отглеждат в определени одобрени животновъдни обекти за аквакултура и одобрени групи животновъдни обекти за аквакултура на нейната територия. Този официален контрол е съобразен с риска, определен за одобрения животновъден обект за аквакултура или одобрената група животновъдни обекти за аквакултура от страна на компетентния орган съгласно част І, глава 1, точка 1.2 от приложение VІ към Делегиран регламент (ЕС) 2020/689, или с риска, определен за животновъдните обекти в зависими компартменти, посочен в член 73, параграф 3, буква б) от същия регламент, както следва:
 а)животновъдните обекти с високо ниво на риск се инспектират най-малко веднъж всяка календарна година;
 б)животновъдните обекти със средно ниво на риск се инспектират най-малко веднъж на всеки две календарни години;
 в)животновъдните обекти с ниско ниво на риск се инспектират най-малко веднъж на всеки три календарни години.
 Член 6
 Еднаква минимална честота на инспекциите в животновъдни обекти, в които се отглеждат говеда, овце и кози
 Компетентният орган на дадена държава членка извършва официален контрол, и по-специално инспекции, на идентификацията и регистрацията на говедата, овцете и козите всяка календарна година в най-малко 3 % от разположените на нейната територия животновъдни обекти, в които се отглеждат тези животни.
 Член 7
 Отмяна
 1.Регламенти (ЕО) No 1082/2003 и (ЕО) No 1505/2006 се отменят.
 2.Позоваванията на отменените регламенти се считат за позовавания на настоящия регламент и се четат съгласно таблицата на съответствието в приложението.
 Член 8
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 4.2.2022 година.
 За Комисията
 Председател
 Ursula VON DER LEYEN
 (1)
 ОВ L 95, 7.4.2017 г., стр. 1.
 (2)
 Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за